laion/Wikipedia-Exotic huggingface dataset:
এনসাইক্লোপিডিয়া অব ইসলাম

এনসাইক্লোপিডিয়া অফ ইসলাম (EI) বা ইসলামের বিশ্বকোষ হচ্ছে ইসলামিক শিক্ষা বিষয়ক একটি তথ্যভাণ্ডার যা ব্রিল প্রকাশনীর দ্বারা প্রকাশিত হয়। ইসলাম শিক্ষা বিষয়ক ক্ষেত্রে এটিকে প্রামাণ্য বই হিসেবে মনে করা হয়। এটির প্রথম সংখ্যা ১৯১৩–১৯৩৮-এ প্রকাশিত হয়, দ্বিতীয় সংখ্যা ১৯৫৪-২০০৫ এবং তৃতীয় সংখ্যা শুরু হয় ২০০৭ সালে। এনসাইক্লোপিডিয়া অফ ইসলাম কে ইসলাম শিক্ষা বিষয়ক ক্ষেত্রে একটি আদর্শ প্রামাণ্য বই হিসেবে মনে করা হয় নির্দিষ্ট বিষয়ে অনুচ্ছেদ স্বীকৃত বিশেষজ্ঞ ব্যক্তিদের দ্বারা এটি রচিত। ইসলাম-সম্পর্কিত বিশ্বকোষের তালিকা "Encyclopaedia of Islam"। Brill Publishers। ২০১৬-০১-১১ তারিখে মূল থেকে আর্কাইভ করা। সংগ্রহের তারিখ ২০১৬-০১-১১। It is the standard international reference for all fields of 'Islam' (Es ist das internationale Standardwerk für alle Bereiche 'des Islams'. Martin Greskowiak, Orientalistische Literaturzeitung, 1990).  উইকিমিডিয়া কমন্সে এনসাইক্লোপিডিয়া অব ইসলাম সম্পর্কিত মিডিয়া দেখুন। Encyclopaedia of Islam – catalog entry at Brill Publishers. Encyclopaedia of Islam –by Elton L. Daniel article in Encyclopædia Iranica.
বাংলাদেশ–লাইবেরিয়া সম্পর্ক

বাংলাদেশ–লাইবেরিয়া সম্পর্ক হল বাংলাদেশ এবং লাইবেরিয়া রাষ্ট্রদ্বয়ের মধ্যকার দ্বিপাক্ষিক সম্পর্ক। কোনো দেশেরই পরস্পরের দেশে কর্মরত স্থায়ী রাষ্ট্রদূত নেই। ২০০৩ সাল থেকে জাতিসংঘ মিশনের জন্য বাংলাদেশি শান্তিরক্ষা বাহিনী লাইবেরিয়ায় কাজ করে চলেছে। লাইবেরীয়দেরকে বিনামূল্যে স্বাস্থ্যগত সহযোগিতাও দিয়ে আসছে শান্তিরক্ষীরা। কম্পিউটার/আইটি, পোশাক নির্মাণ, জেনারেটন মেরামত এবং পরিচালনা প্রভৃতি খাতের উন্নয়নের জন্য দক্ষ লাইবেরীয় জনগোষ্ঠী তৈরির উদ্দেশ্যে বাংলাদেশের শান্তিরক্ষীরা লাইবেরীয়দের প্রশিক্ষণ দিয়ে থাকে। বাংলাদেশের প্রকৌশলীরা লাইবেরিয়ায় নির্মাণ, মেরামত এবং অবকাঠামোগত স্থাপনার ক্ষেত্রেও কাজ করে চলেছে। ২০০৮ সালে বাংলাদেশি শান্তিরক্ষীরা "বাংলাদেশ স্কয়ার" নামে একটি অবসর কাটানোর জন্য শিক্ষামূলক স্থাপনা নির্মাণ করেন। জিবার্ঙ্গার এ শহরে ভোকেশনাল প্রশিক্ষণের পাশাপাশি বাচ্চাদের খেলাধুলারও ব্যবস্থা রয়েছে। শান্তিরক্ষীরা ৫০০০-এরও বেশি লাইবেরীয়কে স্বাস্থ্যগত সহযোগিতা করে আসছে। লাইবেরীয় সিকিউরিটি কর্মকর্তারা অভিযোগ করেছিল যে লোগাতুও সীমান্তে কর্মরত বাংলাদেশি ইউএনএমআইএল তাদের কাছ থেকে ২০১৩ সালের মে মাসে দুটি জেনারেটর এবং একটি পানি পরিশোধন কেন্দ্র নিয়ে নেয়। তারা এও অভিযোগ করে যে শান্তিরক্ষীরা ২০ জন ইউএনএমআইএল থাকা একটি অবকাঠামো ভেঙে ফেলে এর ভবনটির সবকিছু নিকটস্থ সীমান্তের মুসলিমদেরকে দিয়ে দেয়। তারা মূলয় বাংলাদেশি শান্তিরক্ষীদের বিরুদ্ধে এর সহকর্মী মুসলিমদের প্রতি একচোখা আচরণের অভিযোগ করে। ব্র্যাকসহ বাংলাদেশের বেশকিছু এনজিও লাইবেরিয়ায় কাজ করে চলেছে। এগুলো মূলত ক্ষুদ্র ঋণ, পোলট্রি খামার, গবাদিপশুচাষ, গ্রামীণ উন্নয়নে কাজ করে চলছে। ২০১১ সালে বাংলাদেশের একটি দল বাণিজ্য ও বিনিয়োগ সম্প্রসারণের নতুন ক্ষেত্রের ব্যাপারে আলোচনার জন্য লাইবেরিয়ায় সফর করে। বাংলাদেশের রপ্তানী উন্নয়ন ব্যুরো জানায় যে তারা লাইবেরিয়ার সরকারি ও বেসরকারি খাতে প্রায় ৩ মিলিয়ন মার্কিন ডলার বিনিয়োগ করবে। বাংলাদেশি বিনিয়োগকারীরা লাইবেরিয়ায় ঔষধ কোম্পানি খোলার ব্যাপারেও আগ্রহ প্রকাশ করেছে যা লাইবেরিয়ায় কর্মক্ষেত্র সৃষ্টি করবে। "Bangladeshi peacekeepers role in Liberia"। ডেইলি সান। ১৫ জানুয়ারি ২০১৪ তারিখে মূল থেকে আর্কাইভ করা।  "New un envoy pledges"। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  "ACTING SRSG APPLAUDS BANGLADESH'S CONTRIBUTION TO UNMIL AND LIBERIA"। ২০ ফেব্রুয়ারি ২০১৩।  "Border report Liberia" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  "CHEVRON, BRAC SIGN AGREEMENT"। দ্য ইনকোয়্যারার। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  "BANGLADESH TO INVEST US$3M IN LIBERIA"। দ্য ইনকোয়্যারার। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  টেমপ্লেট:লাইবেরিয়ার বৈদেশিক সম্পর্ক
দ্য অ্যাভিয়েটর (সাউন্ডট্র্যাক)

দ্য অ্যাভিয়েটর: চলচ্চিত্রের সঙ্গীত ২০০৪ সালে মুক্তিপ্রাপ্ত দ্য অ্যাভিয়েটরের মৌলিক সঙ্গীত। এই চলচ্চিত্রে অভিনয় করেছেন লিওনার্দো ডিক্যাপ্রিও, কেট ব্লানচেট, কেইট বেকিনসেল, অ্যালান আলডা প্রমুখ। চলচ্চিত্রটির সঙ্গীতায়োজন করেছেন হাউয়ার্ড শোর এবং গান গেয়েছেন ব্রাসেলস ফিলহার্মোনিক (প্রাক্তন ফ্লেমিশ রেডিও অর্কেস্ট্রা)। অ্যালবামটি শ্রেষ্ঠ মৌলিক সঙ্গীতের জন্য গোল্ডেন গ্লোব পুরস্কার লাভ করে এবং শ্রেষ্ঠ চলচ্চিত্র, টেলিভিশন ও অন্যান্য ভিজুয়াল মিডিয়ার গানের জন্য গ্র্যামি পুরস্কার-এর জন্য মনোনয়ন লাভ করে। "ইকারাস" – ৩:৫৮ "দেয়ার ইজ নো গ্রেট জিনিয়াস উইদাউট সাম ফর্ম অফ ম্যাডনেস" – ৩:৫০ "মুইরফিল্ড" – ২:২২ "এইচ-১ রেসার প্লেইন" – ৩:২০ "কুয়ারেন্টাইন" – ৩:৫২ "হলিউড ১৯২৭" – ২:৫৯ "দ্য মাইটি হারকিউলিস" – ৩:৩২ "হাউয়ার্ড রবার্ট হিউজ, জুনিয়র" – ৩:৫৭ "অ্যামেরিকা'স অ্যাভিয়েশন হিরো" – ২:০৫ "৭০০০ রোম্যাইন" – ২:২২ "দ্য জার্ম ফ্রি জোন" – ২:৪৯ "স্ক্রিনিং রুম" – ৫:২৭ "লং বিচ হারবার ১৯৪৭" – ৩:৪৯ "দ্য ওয়ে অফ দ্য ফিউচার" – ৪:০১ "The Aviator [Original Soundtrack]"। অলমিউজিক। সংগ্রহের তারিখ ২৩ ডিসেম্বর ২০১৬।  "The Aviator"। স্কোরনোটস। সংগ্রহের তারিখ ২৩ ডিসেম্বর ২০১৬।  "Soundtrack Review: The Aviator"। সাউন্ডট্র্যাক গিক। ২০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  "The Aviator (Soundtrack from the Motion Picture)"। আইটিউনস। সংগ্রহের তারিখ ২৩ ডিসেম্বর ২০১৬।
দার্জিলিং পার্বত্য অঞ্চল

দার্জিলিং পার্বত্য অঞ্চল হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল। দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল। দার্জিলিং জেলার তিনটি মহকুমার মধ্যে দার্জিলিং সদর ও কার্শিয়াং মহকুমা এবং কালিম্পং ও জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং পার্বত্য অঞ্চল গঠিত। এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর তিস্তা নদী দার্জিলিং পার্বত্য অঞ্চলের উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে: তিস্তা খাতের পশ্চিম ভাগ, যা দার্জিলিং জেলার অন্তর্গত। তিস্তা খাতের পূর্ব ভাগ, যা কালিম্পং জেলার অন্তর্গত। এই অংশে সিংগালিলা পর্বতশ্রেণী ও দার্জিলিং পর্বতশ্রেণী উত্তর থেকে দক্ষিণে বিস্তৃত। সিংগালিলা পর্বতশ্রেণী দার্জিলিং ও নেপাল সীমান্তে অবস্থিত। এতে ফালুট (৩,৫৯৬ মিটার), সন্দকফু (৩,৬৩০ মিটার), টাংলু (৩,৬০৮ মিটার) ও সবরগ্রাম (৩,৫৪৩ মিটার) নামে চারটি পর্বতশৃঙ্গ আছে। ফালুট শৃঙ্গটি নেপাল, সিকিম ও পশ্চিমবঙ্গ সীমান্তের সংযোগস্থলে অবস্থিত। এদের মধ্যে সন্দকফু, দার্জিলিং তথা পশ্চিমবঙ্গের সর্বোচ্চ পর্বতশৃঙ্গ। দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত। এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত। জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে। এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী। পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়। চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত। এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল- দার্জিলিং কালিম্পং কার্শিয়াং মিরিক আধুনিক ভূগোল, ভট্টাচার্য ও বসু, প্রথম খণ্ড, নব পর্যায় ভূ-পরিচয়, ড. গৌতম মল্লিক, দীপ প্রকাশন, কলকাতা-৭০০০০৬ এস আর বসু; ডি মৌলিক। ২০০২। মাধ্যমিক ভূগোল। প্রান্তিক, কলকাতা। বরুণ রায়, "Rediscovering Shangri La - The Story of the Himalayas", Mandalay Book (2006) আইএসবিএন ০-১২-৮৩৩২৬৩-৮ ভি খাওয়াস, "Environment and rural development in Darjeeling Himalaya: Issues and concerns", http://www.mtnforum.org/oldocs/189.pdf[স্থায়ীভাবে অকার্যকর সংযোগ]
বীরেন্দ্রনাথ শাসমল

বীরেন্দ্রনাথ শাসমল (২৬ অক্টোবর ১৮৮১ ― ২৪ নভেম্বর ১৯৩৪) জাতীয়তাবাদী আইনজীবী ও রাজনৈতিক নেতা। তার জন্ম কাঁথি মহকুমার চাঁদিভেটিতে। বীরেন্দ্রনাথ শাসমল ১৯০০ সালে এনট্রান্স পাস করে রিপন কলেজে ভর্তি হন (অধুনা সুরেন্দ্রনাথ আইন কলেজ)। পাশ করে উচ্চতর আইন শিক্ষার জন্যে ইংল্যান্ডে যান। মিডল টেম্পল থেকে ১৯০৪ সালে ব্যারিস্টারি পাশ করে কলকাতা হাইকোর্টে যোগ দেন। মাঝখানে কিছুদিন মেদিনীপুর জেলা কোর্টে আইন ব্যবসা করলেও ১৯১৩ সালে আবার কলকাতা হাইকোর্টে আসেন ও আইনজ্ঞ হিসেবে খ্যাতি লাভ করেন। সশস্ত্র বিপ্লববাদীদের প্রতি সহানুভূতি পোষন করতেন। চট্টগ্রাম অস্ত্রাগার দখলর মামলায় বিপ্লবীদের হয়ে বিনা পারিশ্রমিকে একাধিক মামলা লড়েছেন। ১৯৩২ সালে ডগলাস হত্যা মামলাতেও তিনি আসামি পক্ষ সমর্থন করেন। সম্রাট পঞ্চম জর্জের ভারত আগমনের বিরুদ্ধে ধর্মঘটে যোগ দিয়ে কারাবাস হয়। প্রেসিডেন্সি জেলে থাকাকালীন আত্মজীবনী লেখেন 'স্রোতের তৃণ'। বীরেন্দ্রনাথ শাসমল রাজনীতিকে সমাজকল্যাণের সমার্থক মনে করতেন। বিদেশী দ্রব্য বর্জনের আহবানে লাভজনক আইন ব্যবসা ছেড়ে আন্দোলনে যোগ দিয়েছিলেন। জেল হতে মুক্তিলাভের পর দেশবন্ধু চিত্তরঞ্জনের স্বরাজ্য দলে যোগ। মেদিনীপুর ইউনিয়ন বোর্ডের কর-বন্ধ আন্দোলনে তিনি নেতৃত্ব দেন। মেদিনীপুর জেলা বোর্ডের চেয়ারম্যান ও বঙ্গীয় ব্যবস্থাপক সভার সভ্য হয়েছিলেন। ১৯২৫ এবং ১৯২৬ প্রদেশ কংগ্রেসের সভাপতি নির্বাচিত। কংগ্রেস বিরোধী প্রার্থী রূপে কলকাতা কর্পোরেশনের ভোটে দাঁড়ান ও কাউন্সিলর নির্বাচিত হন ১৯৩৩ সালে। পণ্ডিত মদনমোহন মালব্যের অনুরোধে ভারতীয় আইনসভা সদস্য নির্বাচনে অংশগ্রহণ করেন ও জয়লাভ করেন ১৯৩৪ সালে। বীরেন্দ্রনাথ ১৯৩০ সালে লবণ সত্যাগ্রহ আন্দোলনেও প্রচুর অনুগামী নিয়ে যোগ দিয়েছিলেন। নরঘাট ও পিছাবনী এলাকায় শান্তিপূর্ন পথে লবণ আইন অমান্যে বিরাট জনসমাগম হয়। 1924 সালে, যখন বীরেন্দ্রনাথ শাসমল কলকাতা কর্পোরেশনের প্রধান নির্বাহী কর্মকর্তার পদ দাবি করেন তখন একটি অপ্রীতিকর পরিস্থিতি দেখা দেয়। একটি সংবাদপত্র রিপোর্ট করেছিল যে উড়ে বংশোদ্ভূত হওয়ার কারণে তাকে অবমাননাকর স্লোগান দিয়ে ভর্ৎসনা করা হয়েছিল এবং এই পদের জন্য তার দাবি বাতিল করা হয়েছিল। ২৪ নভেম্বর, ১৯৩৪ সালে বীরেন্দ্রনাথ শাসমলের মৃত্যু হয়। দেশের রাজনীতিতে অবদান ও সংস্কারমূলক কাজের জন্যে তাকে দেশপ্রান উপাধি দ্বারা সম্মানিত করা হয়। রঞ্জিত রায়। "শাসমল, বীরেন্দ্রনাথ"। বাংলাপিডিয়া। বাংলাদেশ জাতীয় জ্ঞানকোষ। সংগ্রহের তারিখ ২৩.১২.১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) সুব্রত গুহ (২৪ আগস্ট, ২০১৫)। "প্রথম জাতীয় সরকার"। আনন্দবাজার পত্রিকা। সংগ্রহের তারিখ ১৯.০১.১৭।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) Mohanty, Nivedita (২০০৫)। Oriya Nationalism: Quest for a United Orissa, 1866-1956 (ইংরেজি ভাষায়)। Prafulla। পৃষ্ঠা 263। আইএসবিএন 978-81-901589-6-1।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৬২। আইএসবিএন 81-85626-65-0।
শান্তি দাস (কবীর)

শান্তি দাস ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। শান্তি দাস ১৯০৫ সালে দেরাদুনে জন্মগ্রহণ করেন। কিন্তু পিতৃভূমি ছিল শ্রীহট্ট। তার পিতার নাম হৃদয়চন্দ্র দাস ও মাতার নাম অশোকলতা দাশ। মাতার আদর্শে প্রভাবিত হয়ে রাজনীতিতে যোগ দেন। ১৯৩০ সালে আইন অমান্য আন্দোলনে তার পরিবার যুক্ত হয়েছিলেন। সে বছরে তারা 'নারী সত্যাগ্রহ সমিতি' গঠন করেন। এ সংগঠন কংগ্রেসের সাথে যুক্ত ছিল না। এ সংগঠন পরিচালনার জন্য তাকে জেল খাটতে হয়। ১৯৩০-৩২ সাল পর্যন্ত তিনি চারবার জেলে যান। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ৮৫-৮৬। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
আবদুল মোমিন

আবদুল মোমিন (১৯০৬ ― ৩০ অক্টোবর ১৯৮৩) বাংলায় শ্রমিক আন্দোলনের নেতা। ১৯২৯ সালের বৃহৎ চটকল ধর্মঘটের অন্যতম সংগঠক ছিলেন তিনি। ১৯৩০ সালে বিখ্যাত গাড়োয়ান ধর্মঘটেও তিনি ছিলেন অন্যতম প্রধান নেতা। ধর্মঘটের কারণে সশ্রম কারাদণ্ড ভোগ করেন। মেহেরপুর (অবিভক্ত নদীয়া), ব্রিটিশ ভারতে তিনি জন্মগ্রহণ করেন ১৯০৬ সালে। ২০ এর দশক থেকে হাওড়া ও কলকাতার শিল্পাঞ্চলে শ্রমিক আন্দোলনের নেতা ছিলেন আবদুল মোমিন। হাওড়ার চেংগাইল-বাউরিয়া অঞ্চলের জুটমিলে কর্মী ছাঁটাই ও বর্ধিত কাজের বিরুদ্ধে ছয়মাসব্যাপী এই ধর্মঘটে বঙ্কিম মুখার্জী, আবদুর রেজ্জাক খান, আবদুল হালিম, কালি সেনের সাথে নেতৃত্ব দেন তিনি। এই আন্দোলনে প্রায় ২ লক্ষ শ্রমিক সংহতি জানায়। ১৯৩১ সালে ভারতের কমিউনিস্ট পার্টিতে যোগ দেন। বেংগল চটকল মজদুর ইউনিয়নের সভাপতি রূপে নির্বাচিত হন মোমিন। চল্লিশের দশকে মধ্যবিত্ত কর্মচারী সংগঠন গড়ে তোলার অন্যতম উদ্যোক্তা। ১৯৪৫ সালে বি.পি.টি.ইউ.সি.এর সাধারণ সম্পাদক হয়েছিলেন। কমিউনিস্ট পার্টির সদস্য থাকাকালীন দীর্ঘ দিন কারাবাস করতে হয়েছে তাকে। ৩০ অক্টোবর, ১৯৮৩ সালে মৃত্যুবরণ করেন আবদুল মোমিন। cpim.org। "ফার্স্ট জেনারেল স্ট্রাইক অফ জুট ওয়ার্কার্স"। Communist Party of India (Marxist)। ২৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ 23.12.16।  এখানে তারিখের মান পরীক্ষা করুন: |সংগ্রহের-তারিখ= (সাহায্য) প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪৭। আইএসবিএন 81-85626-65-0।
হিয়ার আই এম

হিয়ার আই এম ব্লু সিস্টেমের ১৩তম এবং সর্বশেষ অ্যালবাম। বি এম জি এরিওলার মাধ্যমে এটি ১৯৯৭ সালে প্রকাশিত হয়। ডিটার বোহলেন এটি প্রযোজনা করেন। এই অ্যালবামে ১৩টি গান রয়েছে। এখানে দুটো গান আলাদাভাবে প্রকাশিত হয়েছে: "এনিথিং" (নভেম্বর, ১৯৯৭) এবং "লাভ উইল ড্রাইভ মি ক্রেজি" (জানুয়ারি, ১৯৯৮)। ডিস্কগসে হিয়ার আই এম (রিলিজের তালিকা)জ টেমপ্লেট:ব্লু সিস্টেম
কেদারনাথ গোস্বামী

কেদারনাথ গোস্বামী (১৯০১―১৯৭৬) ছিলেন একজন কৃষকদরদী সাংবাদিক ও রাজনৈতিক নেতা। তার জন্ম ১৯০১ সালে আসামের নগাঁও জেলায়। কলেজের শিক্ষা সম্পূর্ণ না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি মার্কসবাদী সাহিত্য, মার্ক্স-এঙ্গেলসের রচনাও পড়তেন। ১৯২১ - ১৯৩৮ পর্যন্ত জাতীয় কংগ্রেসের সমর্থক। ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা, বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল। শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়। ১৯৩৮ সালে কংগ্রেস ত্যাগ করে সৌমেন্দ্রনাথ ঠাকুর প্রতিষ্ঠিত আর.সি.পি.আই দলে যোগ দেন এবং সরাসরি শ্রমিক কৃষক আন্দোলনের সাথে জড়িয়ে পড়েন। ১৯৩৯ সালে 'কৃষক বড়ুয়া পঞ্চায়েত' স্থাপন করেন ও তার সভাপতি হন। শ্রমিক শোষন ও অত্যাচারের বিরুদ্ধে তার বহু লেখা প্রকাশিত হয়েছে। মূলত তারই নেতৃত্বে আসামে তীব্র শ্রমিক-কৃষক আন্দোলন গড়ে ওঠে। আসাম রেলওয়ে ও ট্রেডিং কোম্পানির শ্রমিকদের বিরাট ধর্মঘটে নেতৃত্ব দেন যা ব্যাপকভাবে সফল হয়। পুলিশ লাঠিচার্জ করে ও আরো চোদ্দজন ধর্মঘটীদের সাথে গ্রেপ্তার হন কেদারনাথ গোস্বামী। সারাজীবন দরিদ্র মানুষের কল্যাণে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষ্মা রোগে আক্রান্ত হয়ে মারা যান। Deepali Barua, Freedom Struggle II (১৯৯৪)। Urban History of India। Mittal Publications। পৃষ্ঠা 166।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১০৮। আইএসবিএন 81-85626-65-0।
নাইট্রোজেন ডাই-অক্সাইড

নাইট্রোজেন ডাই অক্সাইড একটি রাসায়নিক যৌগ যার রাসায়নিক সংকেত NO 2। নাইট্রোজেন এর অক্সাইডসমূহের মধ্যে এটাই অন্যতম। নাইট্রিক এসিড'র শিল্প সংশ্লেষনে NO 2 অন্তঃমর্ধক হিসেবে ব্যবহৃত হয়। এ কারণে প্রতিবছর লক্ষ লক্ষ টন NO 2 উৎপাদন করা হয়। উচ্চ তাপমাত্রায় এটা লালচে বাদামী গ্যাস, এরা কটু গন্ধযুক্ত এবং বায়ু দূষক। তীব্র ঝাঁঝালো গন্ধ । বাদামি রং এর বোতলে রাখা হয় । বাতাসে অক্সিজেনের সাহায্যে নাইট্রিক অক্সাইডের জারণে নাইট্রোজেন ডাই অক্সাইড উৎপন্ন হয়: 2 NO + O 2 → 2 NO 2 উচ্চ তাপমাত্রায় অক্সিজেন এবং নাইট্রোজেনের বিক্রিয়ায় নাইট্রিক অক্সাইড পাওয়া যায়। : O 2 + N 2 → 2 NO ল্যাবরেটরিতে দুই ধাপ বিক্রিয়া নাইট্রিক এসিড থেকে নাইট্রোজেন ডাই অক্সাইড উৎপাদন করা হয়। : 2 HNO 3 → N 2O 5 + H 2O 2 N 2O 5 → 4 NO 2 + O 2 ধাতব নাইট্রেটের তাপীয় বিয়োজনে নাইট্রোজেন ডাই অক্সাইড পাওয়া যায়ঃ 2 Pb(NO 3) 2 → 2 PbO + 4 NO 2 + O 2 গাঢ় নাইট্রিক এসিডকে ধাতুর সাথে বিজারণে নাইট্রোজেন ডাই অক্সাইড তৈরী হয়ঃ 4 HNO 3 + Cu → Cu(NO 3) 2 + 2 NO 2 + 2 H 2O গাঢ় নাইট্রিক অক্সাইডের সাথে টিনের বিক্রিয়ায় নাইট্রোজেন ডাই অক্সাইডের সাথে উপজাত হিসেবে হাইড্রেটেড টিন অক্সাইড উৎপন্ন হয়ঃ 4 HNO3 + Sn → H2O + H2SnO3 + 4 NO2 নেশার দ্রব্য তৈরি করতে ব্যবহার করা হয়। "nitrogen dioxide (CHEBI:33101)"। Chemical Entities of Biological Interest (ChEBI)। UK: European Bioinformatics Institute। ১৩ জানুয়ারি ২০০৮। Main। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১১।  Haynes, William M., সম্পাদক (২০১১)। CRC Handbook of Chemistry and Physics (92nd সংস্করণ)। CRC Press। পৃষ্ঠা 4.79। আইএসবিএন 1439855110।  Mendiara, S. N.; Sagedahl, A.; Perissinotti, L. J. (২০০১)। "An electron paramagnetic resonance study of nitrogen dioxide dissolved in water, carbon tetrachloride and some organic compounds"। Applied Magnetic Resonance। 20: 275। ডিওআই:10.1007/BF03162326।  Zumdahl, Steven S. (২০০৯)। Chemical Principles 6th Ed.। Houghton Mifflin Company। পৃষ্ঠা A22। আইএসবিএন 0-618-94690-X।  "NIOSH Pocket Guide to Chemical Hazards #0454" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nitrogen dioxide"। স্বাস্থ্য এবং জীবনের জন্য সহসা ঝুঁকিপূর্ণ। National Institute for Occupational Safety and Health (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  এই নিবন্ধটিতে United States Environmental Protection Agency থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । Holleman, A. F.; Wiberg, E. (2001) Inorganic Chemistry. Academic Press: San Diego. আইএসবিএন ০-১২-৩৫২৬৫১-৫. "নাইট্রিক অক্সাইড"। উইকিপিডিয়া। ২০২১-০৯-২৮।  International Chemical Safety Card 0930 National Pollutant Inventory – Oxides of nitrogen fact sheet NIOSH Pocket Guide to Chemical Hazards WHO-Europe reports: Health Aspects of Air Pollution (2003) ওয়েব্যাক মেশিনে আর্কাইভকৃত ৬ মে ২০০৩ তারিখে (PDF) and "Answer to follow-up questions from CAFE (2004) (PDF) Nitrogen Dioxide Air Pollution Nitrogen dioxide pollution in the world (image) A review of the acute and long term impacts of exposure to nitrogen dioxide in the United Kingdom IOM Research Report TM/04/03 টেমপ্লেট:Oxides টেমপ্লেট:Oxygen compounds
আ ন ম এহসানুল হক মিলন

আ ন ম এহসানুল হক মিলন (জন্ম: ২৬ মার্চ ১৯৫৭) বাংলাদেশের একজন রাজনীতিবিদ, লেখক এবং সাবেক সংসদ সদস্য। তিনি ২০০১ থেকে ২০০৬ পর্যন্ত বাংলাদেশ সরকারের শিক্ষা প্রতিমন্ত্রীর দায়িত্ব পালন করেন। আ ন ম এহসানুল হক মিলন ১৯৫৭ সালের ২৬ মার্চ চাঁদপুর জেলার কচুয়া উপজেলায় জন্ম গ্রহণ করেন। তিনি শের ই বাংলা নগর সরকারি বালক উচ্চ বিদ্যালয় থেকে মাধ্যমিক এবং গভ. ইন্টারমিডিয়েট টেকনিক্যাল কলেজ (বর্তমান সরকারী বিজ্ঞান কলেজ) থেকে উচ্চ মাধ্যমিক পাশ করেন। এরপর তিনি ঢাকা বিশ্ববিদ্যালয় থেকে রসায়নে স্নাতক সম্পন্ন করে ১৯৮২ সালে যুক্তরাষ্ট্রে গমন করেন। মিলন ১৯৯৬ সালের সাধারণ নির্বাচনে বাংলাদেশ-২৬০ চাঁদপুর-১ আসন থেকে বিএনপির মনোনয়ন নিয়ে প্রথম সংসদ সদস্য নির্বাচিত হন এবং তিনি বাংলাদেশ জাতীয়তাবাদী দল নির্বাহী কমিটির আন্তর্জাতিক বিষয়ক সম্পাদক। ২০০১ সালে ৮ম জাতীয় সংসদ নির্বাচনে পুনরায় সংসদ সদস্য নির্বাচিত হন। যাতে তিনি আওয়ামী লীগ দলীয় প্রার্থী প্রাক্তন মন্ত্রী মহিউদ্দীন খান আলমগীরকে পরাজিত করেছিলেন। "List of 7th Parliament Members"। জাতীয় সংসদ। পৃষ্ঠা 8। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০১৭।  "List of Members of 8th Parliament of Bangladesh Jatiyo Sangsad"। জাতীয় সংসদ (ইংরেজি ভাষায়)। ৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৭।
মানকুমার বসু ঠাকুর

মানকুমার বসু ঠাকুর (জন্ম: ২৮ আগস্ট, ১৯২০ ― মৃত্যু:২৭ সেপ্টেম্বর, ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ। তার পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন। ১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। আজাদ হিন্দ বাহিনীর গোপন বিভাগের সাথে যোগাযোগ হলে দেশী সিপাইদের মধ্যে বিদ্রোহের চেতনা জাগিয়ে তোলেন মানকুমার। তারই নেতৃত্বে গোলন্দাজ বাহিনীর সৈন্যরা সঞ্চিত গোলাবারুদ গোপনে সমুদ্রে ফেলে দিতে থাকে। ইংরেজ ও দেশী সৈন্যদের মধ্যে পক্ষপাতিত্ব ও আনুষঙ্গিক নানা অব্যবস্থার প্রতি অসন্তোষ ধ্বনিত হয়। চতুর্থ মাদ্রাজ উপকূল বাহিনীর মধ্যে বিদ্রোহের বীজ আছে এই অভিযোগে ১৮ এপ্রিল ১৯৪৩ তারিখে সামরিক পুলিশ মানকুমার সহ বারো জনকে গ্রেপ্তার করে। যুদ্ধে বাধাসৃষ্টি, সরকারের বিরুদ্ধে ষড়যন্ত্রে প্ররোচনা ও বিদ্রোহের অপরাধে ৫ আগস্ট ১৯৪৩ মানকুমার বসুঠাকুর ও আরো ৮ জনের মৃত্যুদণ্ডের আদেশ হয়। তারা হলেন কালীপদ আইচ, চিত্তরঞ্জন মুখোপাধ্যায়, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় এবং ফণিভূষণ চক্রবর্তী। বাকি তিনজনের মধ্যে আবদুল রহমান ও রবীন্দনাথ ঘোষের দ্বীপান্তর এবং অনিলকুমার দে'র সাত বছর কারাদন্ড হয়েছিল। ২৭ সেপ্টেম্বর, ১৯৪৩ মানকুমার ও বাকি সাথীরা 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪১২। আইএসবিএন 81-85626-65-0।  Basu, Kanailal (২০১০-০১-১৯)। Netaji: Rediscovered (ইংরেজি ভাষায়)। AuthorHouse। আইএসবিএন 978-1-4490-5569-1।  "১৯৪৩ সালের ২৭ শে সেপ্টেম্বর মাদ্রাজ দুর্গে একসাথে ফাঁসি হয়েছিল নয়জন বাঙালি বিপ্লবীর"। LITERACY PARADISE। সংগ্রহের তারিখ ২০২১-০১-০৯।  whos'e who of the Indian Martyrs Vol I, P. N. Chopra (২০১৬)। Basu Thakur, Man kumar। Publications Division Ministry of Information & Broadcasting.।
তরঙ্গ ফাংশন

কোয়ান্টাম বলবিজ্ঞানে একটি ওয়েভ ফাংশন কোনো ব্যাবস্থার কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়। শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|2) বাস্তব ব্যাখ্যা রয়েছে। |Ψ|2 কে সম্ভাব্যতা ঘনত্ব বলে। তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরনের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়।
উহান বন্দর

উহান বন্দর চীনদেশের হুপেই প্রদেশ এর একটি নদী বন্দর।এই বন্দর চিনের প্রধান বন্দর গুলির মধ্যে একটি।এটি চিনের অভ্যান্তর ভাগে অবস্থিত।বন্দরটি সমুদ্র উপকূল থেকে অনেকটা ভীতরে ইয়াং চি কিয়াং নদীতে গড়ে উঠেছে।বন্দরটিতে ১০,০০০ ডিডব্লুটি জাহাজ নোঙর করতে পাড়ে। উহান শহরে এই বন্দরটি অবস্থিত ।বন্দরটি ২০১৩ সালে ৪২.২ মিলিয়ন টন কার্গো পরিবহন করেছে এবং ৫ লক্ষ এর বেশি কন্টেইনার পরিবহন করেছে। "Wuhan port"। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৩-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
উত্তর কাট্টলী আলহাজ্ব মোস্তফা হাকিম ডিগ্রী কলেজ

উত্তর কাট্টলী আলহাজ্ব মোস্তফা হাকিম ডিগ্রী কলেজ চট্টগ্রামের সিটি গেইট এলাকায় অবস্থিত। এটি ১৯৯৪ সালে প্রতিষ্ঠিত হয়। কলেজটি মোস্তফা হাকিম ওয়েলফেয়ার ফাউন্ডেশন দ্বারা পরিচালিত হয়। শিল্পপতি ও শিক্ষানুরাগী দুই ভাই আলহাজ্ব মোহাম্মদ আবু তাহের ও আলহাজ্ব মোহাম্মদ মনজুর আলমের প্রত্যক্ষ সহযোগীতায়, পরিশ্রমে ও তাদের পরিবারের একক অর্থানুকূল্যে এবং তাদেরই পিতার স্মৃতি বহনার্থে ১৯৯৪ সালে এই কলেজ প্রতিষ্ঠিত হয়। চট্টগ্রাম জেলার ঢাকা-চট্টগ্রাম মহাসড়কের "সিটি গেইট" এলাকায় এর অবস্থান। এই কলেজে একাদশ-দ্বাদশ শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ানো হয়। এছাড়া উচ্চ পর্যায়ে রয়েছে ডিগ্রি লেভেল। সম্প্রতি এই কলেজে অনার্স শাখা চালু হয়েছে। এর জন্য কলেজের নিজস্ব তহবিল থেকে ৭০ লাখ টাকা ব্যয়ে চারতলা ভবন নির্মানের কাজ শুরু হয়েছে। এইচএসসি কোর্স: বিজ্ঞান ব্যবসা মানবিক ডিগ্রি (পাস) কোর্স: বি.এ বিভাগ (পাস) বি এস এস বিভাগ (পাস) বি. বি. এস. বিভাগ (পাস) অনার্স কোর্স: দর্শন বিভাগ অর্থনীতি বিভাগ হিসাবরক্ষণ বিভাগ পরিচালনা বিভাগ মাস্টার্সের ফাইনাল কোর্স: হিসাবরক্ষণ বিভাগ পরিচালনা বিভাগ "মোস্তফা হাকিম গ্রুপের অধীনস্থ প্রতিষ্ঠানসমূহ"। ২৯ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  "মোস্তফা হাকিম কলেজের ইতিহাস"। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬।  "মোস্তফা হাকিম কলেজে অনার্স ভবন ও অরিয়েন্টেশন ক্লাসের উদ্বোধন"।